केंट यूनिवर्सिटी की रिसर्चर सारा जोन्स और सारा मेयर्स ने बताया कि बेटों के जन्म के बाद माताओं में गुस्सा, अवसाद, हीनभावना के मामले ज्यादा देखे जाते हैं। इसे डॉक्टरी भाषा में पोस्टनेटल डिप्रेशन या पीएनडी कहते हैं। सारा जोन्स का ये भी कहना है कि जो महिलाएं प्रसव के वक्त गंभीर खतरे से जूझती हैं, उनमें खासकर डिप्रेशन देखा जाता है। ऐसे में परिवार और उनके पति को हमेशा उनके साथ खड़े होने की जरूरत पड़ती है। हालांकि, बेटों के जन्म से पीएनडी का रिश्ता किस तरह है, इसे लेकर जोन्स और मेयर्स रिसर्च को आगे बढ़ा रही हैं।